
1447/2009.
Bajnai Gordon
miniszterelnök

Budapest

Kossuth tér 1-3.

1055
Tisztelt Miniszterelnök Úr!

Sajnálattal tájékoztatom, hogy az Önhöz 1364/2009. szám alatt benyújtott kollektív munkaügyi vita eddig eredményt nem hozott. A kormányzat többszöri kérésünkre sem volt hajlandó a sztrájkról szóló törvényben előírt módon a kollektív munkaügyi vitában résztvevő képviselőjét kijelölni és a 2009. október 12-re kezdeményezett tárgyalásunk elől is elzárkózott. 

Mindezekre figyelemmel szakszervezetünk Országos Választmánya a mai napon úgy határozott, hogy a követeléseink kikényszerítése céljából ún. „gördülő” sztrájkot hirdet, melynek kezdési időpontja meghatározására és lefolytatásának módjára szakszervezetünk sztrájkbizottságát hatalmazta fel.

Természetesen szeretnénk a kollektív munkaügyi vitát eredménnyel lezárni, ezért ismételten indítványt teszünk a Kormány képviselőjével a tárgyalás folytatására, melynek helyszínére és időpontjára az alábbi javaslattal élünk. 

Helyszín: 
MÁV Zrt. Könyves Kálmán krt. 54-60. sz. alatti bérleménye

Időpont:
2009. október 16. 11,00 óra

Csatoltan megküldjük a MÁV Zrt-hez, a MÁV-START Zrt-hez, a MÁV Gépészet Zrt-hez, a MÁV-TRAKCIÓ Zrt-hez, valamint a MÁV Cargo Zrt-hez küldött levelünk másolatát.

Budapest, 2009. október 13.
Üdvözlettel:


Gaskó István

elnök







